《新年喜陈乔生见过》
明代·黎遂球

风雨新年茗气和，瓶花深护待人过。楼随柳色看邻远，坐即桃笙拥袂多。

禅案有情凭笔墨，名流何事不江河。长斋拟学黄庭帖，到处临池好赎鹅。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。